སྤྱིར་ལས་གཞི་དེ་མགོ་བཙུགས་ནས་ད་བར་མཉམ་ཞུགས་བྱེད་མཁན་རྒྱལ་ཁབ་༦༨ཙམ་བྱུང་ཡོད་པ་དང་།འཛམ་གླིང་གི་མི་འབོར་བརྒྱ་ཆ་༦༥ཙམ་ཟིན་ཡོད་པ་མ་ཟད།རྒྱ་ནག་གཞུང་གིས་དེང་དུས་འཕྲུལ་རིགས་ཀྱི་རམ་འདེགས་འོག་ལས་གཞི་དེས་གནའ་བོའི་དར་གོས་ཚོང་ལམ་གྱི་ཤུལ་ལམ་རིང་མོ་ལྕགས་ལམ་དང་མཚོ་ལམ།སྦུག་ལམ་དང་འཁོར་ལམ།ས་འོག་ལམ་བཅས་འཛུགས་སྐྲུན་གྱིས་བསྐྱར་དུ་སྒོ་འབྱེད་བྱས་ཏེ།ལས་གཞི་དེའི་རྒྱུད་དང་ལམ་ན་ཡོད་པའི་མང་ཚོགས་ཀྱི་འཚོ་བ་སྔར་ལས་གོང་འཕེལ་དང་དཔལ་འབྱོར་ཡར་རྒྱས་སུ་འགྲོ་ཐུབ་སྐོར་བསྒྲགས་ཡོད་པ་མ་ཟད།ད་ལོའི་ཧྲང་ཧེ་མཉམ་འབྲེལ་ཚོགས་འདུའི་ཐོག་ཏུའང་ཞི་ཅིན་ཕིན་གྱིས་རྒྱུད་གཅིག་ལམ་གཅིག་ནི་འཛམ་གླིང་ཡོངས་ལ་ཁེ་ཕན་ཆེ་བའི་རྒྱ་ནག་གི་གསར་གཏོད་ལས་གཞི་ཞིག་ཡིན་ལ།ལས་གཞི་དེར་རྒྱལ་སྤྱིའི་རྒྱལ་ཁབ་མང་པོས་རྒྱབ་སྐྱོར་བྱས་ཡོད་པ་དང་།ལས་གཞི་དེའི་ཁྲོད་རྒྱ་ནག་གིས་ཨ་སྒོར་ཐེར་འབུམ་༡༢༦ཡས་མས་བཏང་ཡོད་ལ།ལས་གཞི་དེའི་ཁྲོད་རྒྱལ་སྤྱིའི་རྒྱལ་ཁབ་ཁག་ཅིག་ལ་ཆེད་དུ་དམིགས་ནས་ཕྱོགས་གཉིས་ཀྱི་ཁེ་ཕན་ལ་བརྩི་འཇོག་དང་དཔལ་འབྱོར་མཉམ་ལས་གོ་ལ་གཅིག་གྱུར་གྱི་འདུ་ཤེས་ཐོག་ནས་གོང་སྤེལ་གཏོང་དགོས་སྐོར་བརྗོད་ཡོད་པ་དང་།རྒྱ་ནག་གཞུང་ཕྱོགས་ནས་ད་ལྟའི་ཆར་ལས་གཞི་དེར་རྒྱལ་སྤྱིའི་རྒྱལ་ཁབ་དང་ཚོགས་པ་༨༠ལྷག་གིས་དང་ལེན་དང་རྒྱབ་སྐྱོར་ཡོད་སྐོར་བསྒྲགས་ཡོད་པ་རེད།